“ซอฟท์แบงก์” จ่อบรรลุข้อตกลงควบรวม “LINE” รุกธุรกิจค้าปลีก-โฆษณาออนไลน์
"ซอฟท์แบงก์" จ่อบรรลุข้อตกลงควบรวม "LINE" รุกธุรกิจค้าปลีก-โฆษณาออนไลน์
"ซอฟท์แบงก์" จ่อบรรลุข้อตกลงควบรวม "LINE" รุกธุรกิจค้าปลีก-โฆษณาออนไลน์
18 พ.ย. 2562

ผู้สื่อข่าวรายงานว่า ยาฮู เจแปน คอร์ป ซึ่งเป็นบริษัทในเครือของซอฟท์แบงก์ คอร์ป ได้บรรลุข้อตกลงเบื้องต้นเพื่อควบรวมกิจการกับ ไลน์ คอร์ป ผู้ให้บริการแอปพลิเคชันส่งข้อความ
สำนักข่าวเกียวโดรายงานว่า ไลน์ คอร์ป และซี โฮลดิ้งส์ ซึ่งเป็นผู้บริหารยาฮู เจแปน ภายใต้การกำกับดูแลของซอฟท์แบงก์ เปิดเผยว่า ทั้งสองฝ่ายจะสรุปข้อตกลงการควบรวมกิจการในขั้นตอนสุดท้ายในเดือนหน้า และทั้งสองฝ่ายมีแผนที่จะจัดแถลงข่าวต่อสื่อมวลชนในเวลา 17.00 น.ตามเวลาท้องถิ่นในวันนี้
ทั้งนี้ ยาฮู เจแปน และไลน์ คอร์ป คาดหวังที่จะขยายธุรกิจอินเทอร์เน็ต ซึ่งรวมถึงธุรกิจค้าปลีกออนไลน์ การโฆษณา และบริการบนมือถือโดยใช้ฐานลูกค้าของทั้งสองบริษัท โดยคาดว่ายอดขายรวมกันของยาฮู เจแปน และไลน์ จะทำสถิติสูงสุดในบรรดาผู้ประกอบธุรกิจออนไลน์ในญี่ปุ่น และแซงหน้าบริษัทยักษ์ใหญ่อย่าง ราคูเท็น อิงค์